ΚΣΚ Λόκερεν

Η Κ.Σ.Κ. Λόκερεν (ολλανδικά: K.S.C. Lokeren Oost-Vlaanderen) είναι μια βελγική ποδοσφαρική ομάδα που εδρεύει στην φλαμανδική πόλη Λόκερεν, στην περιφέρεια Oost-Vlaanderen.Η ομάδα προήλθε από την συγχώνευση (2000) της Koninklijke Sint-Niklase Sportkring Excelsior και της Koninklijke Sporting Club Lokeren που με την σειρά τους είχαν δημιουργηθεί από μια αλυσίδα προγενέστερων συγχωνεύσεων μικρότερων ομάδων της περιοχής.

 Ιστορία 
Το πρώτο ποδοσφαρικό σωματείο της περιοχής ιδρύθηκε το 1915 με την επωνυμία Football Club Racing Club Lokeren και έγινε δεκτό στα μητρώα της Βελγικής Ποδοσφαρικής Ομοσπονδίας το  1920 αλλά η ζωή του υπήρξε εξαιρετικά βραχύβια καθώς διαλύθηκε την επόμενη χρονιά. Στις 22 Ιανουαρίου του 1923 ιδρύθηκε η καινούργια Racing Club Lokeren , η οποία αναγνωρίστηκε αμέσως από την Βελγική Ποδοσφαρική Ομοσπονδία και ξεκίνησε να αγωνίζεται στις χαμηλότερες κατηγορίες του Βελγικού ποδοσφαίρου. Η φανέλα της ομάδας ήταν μαύρη με λευκές ρίγες. Αρχικά περί τα τέλη της δεκαετίας του '30 η ομάδα κέρδισε την άνοδο της στην Γ' Εθνική και το 1945 κέρδισε σε νέους αγώνες διαβάθμισης την άνοδο στην Β' Εθνική. Στις 19 Ιουλίου 1945 μετονομάστηκε σε  Racing Athletiek- en Football Club Lokeren (ονομασία που κράτησε μέχρι το 1951) και μετά τις 3 Ιουλίου 1951 σε Koninklijke (σ.σ. Βασιλικό) Racing Club Lokeren. Η παραμονή της ομάδας στην Β' Εθνική υπήρξε σύντομη καθώς 2 χρόνια αργότερα(1949) υποβιβάστηκε στην Γ' Εθνική και 2 χρόνια μετά (1951) στο τοπικό περιφερειακό πρωτάθλημα. Με την συγκρότηση της κατηγορίας της Δ' Εθνικής (1952), η ομάδα επανήλθε στα εθνικά πρωταθλήματα και το 1956 προβιβάστηκε στην Γ' Εθνική, όπου παρέμεινε μέχρι το 1959 όταν και υποβιβάστηκε εκ νέου σε χαμηλότερες κατηγορίες. Εξαιτίας σοβαρών οικονομικών προβλημάτων αναγκάστηκε να συνενωθεί (1970) με την άλλη ομάδα της πόλης, την Koninklijke Standaard F.C. Lokeren (με έτος ίδρυσης το 1931 και χρώματα το κίτρινο και το μαύρο) και το νέο σωματείο ονομάστηκε Koninklijke Sporting Club Lokeren με χρώματα το κίτρινο, το λευκό και το μαύρο. 
Το ενοποιημένο σωματείο κατόρθωσε να έχει καλύτερη αγωνιστική παρουσία και σταδιακά να ανεβαίνει κατηγορίες φτάνοντας να τερματίσει στην 3η θέση της Β' Εθνικής, κατά τη σεζόν 1973/74. Χάρη σε μια γενικότερη αναδιάρθρωση όλων των κατηγοριών, και την ταυτόχρονη αύξηση των ομάδων της Α' Εθνικής από 16 σε 20 ,η Λόκερεν απέκτησε αυτόματα το δικαίωμα να αγωνιστεί για πρώτη φορά στην κορυφαία κατηγορία, το 1974 όπου και παρέμεινε μέχρι το 1993.Ενδιάμεσα, και κυρίως στην τριετία 1978-1981 το σωματείο έφτασε στο απόγειο της δόξας του με σημαντικές επιτυχίες τόσο στις εγχώριες όσο και στις διεθνείς διοργανώσεις. 
Το 1993 υποβιβάστηκε στην Β' Εθνική και μετά από 3 χρόνια επανήλθε στην Α'Εθνική όπου αγωνίζεται μέχρι σήμερα χωρίς όμως την αίγλη και τις επιτυχίες του παρελθόντος. 
Κατά το έτος 2000, το σωματείο - για καθαρά οικονομικούς λόγους - συγχωνεύθηκε εκ νέου με την Koninklijke Sint-Niklaas S.K.E. (ομάδα-δορυφόρο της Λόκερεν) για να δημιουργηθεί η Sporting Lokeren Sint-Niklaas Waasland και τέλος το 2003 έλαβε την σημερινή μορφή και ονομασία του, δηλαδή K.S.C. Lokeren Oost-Vlaanderen. 
 Η ομάδα αγωνίζεται στο Στάδιο Daknam , το οποίο είναι το μοναδικό γήπεδο στο Βέλγιο που διαθέτει το περίφημο σύστημα DD GrassMaster, το οποίο αποτελεί συνδυασμό συνθετικού και φυσικού χλωροτάπητα .

 Διακρίσεις 
 Δευτεραθλήτρια Βελγίου: 1980-81
 Πρωταθλήτρια Β' Εθνικής Βελγίου: 1995-06
 Κύπελλο Βελγίου: 2012, 2014
 Φιναλίστ Βελγικού Κυπέλλου: 1980-81

 Ευρωπαϊκή πορεία 

 Διοργάνωση A B Γ Δ E Ζ Η Κύπελλο ΟΥΕΦΑ  6  28  11  9  8  38  29 Κύπελλο Ιντερτότο  4  18  7  2 9  25  28

A = συμμετοχές, B = αγώνες, Γ = νίκες, Δ = ισοπαλίες, E = ήττες, Ζ = γκολ υπερ, Η = γκολ κατά.

 Ως Σπόρτιγκ κλάμπ Λόκερεν 
 Σεζόν Διοργάνωση Γύρος Χώρα Ομάδα Σκορ1976/77Κύπελλο ΟΥΕΦΑ Α20px Red Boys Differdange3-0, 3-1Β20px Μπαρτσελόνα0-2, 2-11980/81Κύπελλο ΟΥΕΦΑ Α20px Διναμό Μόσχας1-0, 1-0Β20px Νταντί Γιουνάιτεντ1-1, 0-0Γ20px Ρεάλ Σοσιεδάδ1-0, 2-2Δ20px AZ '67 Άλκμααρ0-2, 1-01981/82Κύπελλο ΟΥΕΦΑ Α20px Νάντ1-1, 4-2Β20px Άρης Θεσσαλονίκης1-1, 4-0Γ20px ΦΚ Καϊζερσλάουτερν1-0, 1-41982/83Κύπελλο ΟΥΕΦΑ Α20pxΣταλ Μιελετς1-1, 0-0Β20px Μπενφίκα0-2, 1-21987/88Κύπελλο ΟΥΕΦΑ Α20px Χόνβεντ Βουδαπέστης0-1, 0-0

 Ως Lokeren Oost-Vlaanderen 
 Σεζόν Διοργάνωση Γύρος Χώρα Ομάδα Σκορ1999Κύπελλο ΙντερτότοΒ20pxΑκράνες3-1, 3-1Γ20pxΜέτς1-2, 1-02001Κύπελλο ΙντερτότοΑ20pxB68 Toftir4-2, 0-0Β20px Zagłębie Lubin2-2, 2-1Γ20px Newcastle United0-4, 0-12002Κύπελλο ΙντερτότοΑ20px WIT Georgia3-1, 2-3Β20px VfB Stuttgart0-2, 0-12003/04Κύπελλο ΟΥΕΦΑΠροκριμ.20px Διναμό Τιράνων4-0, 3-1Α20pxMάντσεστερ Σίτι2-3, 0-12005Κύπελλο ΙντερτότοΑ20px Trans Narva2-0, 0-1Β20pxΓιουγκ Μπόις1-4, 2-1

 Διακεκριμένοι παίκτες της Λόκερεν 
 Olivier Deschacht
 Filip De Wilde
 Grégory Dufer
 Fernand Goyvaerts
 Arnór Guðjohnson
 Jan Koller
 Runar Kristinsson
 Grzegorz Lato
 Wlodzimierz Lubanski
 Maurits de Schrijver
 Rene Verheyen
 Arnar Vidarsson
 Daniel Zitka

 Επίσημη Ιστοσελίδα 
 http://www.sporting.be

Κατηγορία:Ιδρύσεις αθλητικών συλλόγων το 2000
Κατηγορία:Φλάνδρα
Κατηγορία:Ποδοσφαιρικές ομάδες Βελγίου
Κατηγορία:Ιδρύσεις ποδοσφαιρικών ομάδων το 2000